Kart over Normandie
Samme område, med normanniske navn
**Normandie** er en av 18 administrative regioner i Frankrike, og som geografisk område tilsvarer den i stor grad det historiske hertugdømmet Normandie. Administrativt er Normandie inndelt i fem departementer: Calvados, Eure, Manche, Orne, og Seine-Maritime. Normandies areal utgjør 30 627 km2, noe som utgjør bortimot 5 prosent av territoriet til France métropolitaine (den delen av Frankrike som ligger i Europa). Normandie har en befolkning på 3 342 467 innbyggere (2018), noe som utgjør rundt 5 prosent av Frankrikes totale befolkning. Normandie ligger i det nordvestlige Frankrike, med kyst mot Den engelske kanal. Hertugdømmet Normandie utgjorde områdene rundt det nedre løpet av elven Seine, Pays de Caux og regionen vestenfor via Pays d'Auge og så langt som Cotentinhalvøya. Normandie var en av Frankrikes historiske provinser. De viktigste byene er Rouen, Le Havre, Bayeux og Caen.

Kanaløyene (fransk: Îles Anglo-Normandes) er også kulturelt og historisk en del av hertugdømmet Normandie, og utgjør 194 km². Kanaløyene er ikke franske, men har en særstilling som britiske kronbesittelser, det vil si direkte underlagt den britiske monarken, og hvor dronning Elizabeth II regnes som den normanniske hertug.

Navnet
------

Normandies navn er fra bosetningen i dette området av hovedsakelig danske og norske nordboere, eller vikinger, fra 800-tallet og bekreftet ved avtale på 900-tallet mellom kong Karl III av Frankrike og den norrøne jarl Rollo. I det halvannet hundreåret som fulgte den normanniske erobringen av England i 1066, var Normandie og England knyttet sammen av anglo-normanniske herskere. Normannere er den betegnelse som er gitt til innbyggerne i Normandie, og regionen er hjemland til normannisk språk. Normandie på normannisk er Normaundie, avledet fra gammelfransk Normanz, bokstavelig nordboer.

Historie
--------

### Før det franske herredømme

Normandie og Frankrike forøvrig ble i vikingtiden herjet av vikinger som med tiden helt overtok området, fordi Frankrike var svekket av borgerkrig. I 841 gikk det meste av landets krigsmakt til i et internt oppgjør, og landet kom ikke på full styrke før omkring 940. Allerede i 858 fikk Berno (Bjørn Jernside? (en sønn av Ragnar Lodbrok)) et len ved Seinens munning, imot at han holdt de andre vikinger unna, noe han ikke kunne klare særlig lenge, ettersom hans egne folk deserterte.

Senere fikk de en formell overdragelse av hele området mot å holde de andre vikinger vekk. Det skjedde da Rollo ble hertug av Normandie i 911. Det oppstod et nytt folkeferd, normannerne, som vikingerne kalte seg selv etter at de var blitt franske og kristne. 

Rollos bakgrunn er sterkt omdiskutert. Den ikke spesielt etterrettelige normanniske historieskriveren Dudo av Saint-Quentin, som er hovedkilden, mener at Rollo var en fordrevet dansk kongesønn, sønn av en «kong Erik»Skriftlige kilder i kristne Europa skilte ikke mellom de nordiske rikene slik at denne påstanden om opprinnelsessted bør kanskje betviles. Uansett har den ikke spesielt etterrettelige norske og islandske sagaoverlevering knyttet ham til Ragnvald Mørejarls sønn Gange-Rolv. Det er ikke bevart noen levninger etter Rollo, men høsten 2010 skal forskere genteste to av hans etterkommere for å slå fast hvor han har sitt opphav.

Rollo døde omkring 932 og ble etterfulgt av sin sønn og medregent Vilhelm Langsverd, som imidlertid ble myrdet i 942.

Rollos oldebarn, hertug Richard II av Normandie, tilbød kong Æthelred av England sin søster som hustru. Dette ekteskap dannet senere bakgrunnen for det krav som en senere etterkommer, Vilhelm Erobreren, reiste på den engelske trone. Han var blitt hertug av Normandie i 1035 og i 1066 inntok han England derfra. 

For et og et halvt århundre etter den normanniske erobringen av England i 1066 var England og Normandie knyttet sammen over Den engelske kanal. 

#### Tidlige regenter

* Rollo, død cirka 932
* Rollos sønn Vilhelm Langsverd, død 942
* hans sønn Richard I av Normandie, født 933, død 996
* hans sønn: Richard II av Normandie, død 1027
* hans sønn: Richard III av Normandie, død 1027
* hans yngre bror: Robert I av Normandie, død 1035
* hans sønn: Vilhelm II av Normandie, Vilhelm Erobreren

### Under Frankrike

Etter 1204 ble Normandie del av Frankrike, men ikke uomstridt. Senere kjempet Frankrike og England meget om området, inntil ca. 1450, da Frankrike slo England ut af området. (Kanaløyene var og er imidlertid fortsatt len under den engelske krone.)

Normandie hadde også en selvstendig lovgivning frem til den franske revolusjon.

I løpet av slaget om Normandie under den andre verdenskrig ble Normandie landingssted for invasjonen og frigjøringen av Frankrike og siden Europa fra det nasjonalsosialistiske Tyskland. Dette har blitt anerkjent som et vendepunkt i krigen i Vest-Europa.

Gjenoppbyggingen i departementet Calvados skjedde delvis med svensk bistand i form av «les suédoises», trehus i byggeelementer.

Beskrivelse
-----------

En typisk normannisk landsby.
Det kontinentale området som er under fransk overherredømme dekker 30 627 km² og danner overveiende andelen av Normandie og bortimot fem prosent av Frankrikes totale landområde. Normandie var tidligere delt i to regioner: Basse-Normandie (vest) og Haute-Normandie (øst). Kanaløyene (kalt *Îles Anglo-Normandes* på fransk) dekker 194 km² og består av to juridiske områder, Guernsey og Jersey, som begge er underlagt den britiske kronen.

Befolkningsandelen i Normandie består av rundt 3,45 millioner mennesker. Den kontinentale befolkningen på rundt 3,26 millioner utgjør rundt 5,5 prosent av Frankrikes totale befolkning (i 2005).

**Basse-Normandie** er et overveiende jordbruksområde med avl av kyr som den viktigste sektoren (skjønt med en nedgang fra 1970- og 1980-tallets høydepunkt). *Bocage* (småskogen) er et lappeteppe av mindre marker med høye hekker som er typisk for områdene i vest. 

**Haute-Normandie** består av en høyere konsentrasjon av industri. Normandie er et område som framstiller betydelige mengder av sider (en lett musserende fruktvin, laget av gjæret råsaft fra eple), og produserer også Calvados, en destillert eplebrennevin. Andre aktiviteter av økonomisk betydning er meieriprodukter, lin (60 prosent av den franske produksjonen), hesteavl (inkludert to franske nasjonale avlsgårder), fisking, sjømat og turisme. 

Normandie er også kjent for osten Camembert.

Regionen har også tre franske kjernekraftstasjoner.

Bilder fra Normandie
--------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| [[MSM sunset 02.JPG|center|border|180x180px|alt=|Mont-Saint-Michel
 ]] |
| Mont-Saint-Michel
  |

|  |
| --- |
| [[RouenCathedral Monet 1894.jpg|center|border|180x180px|alt=|Claude Monets maleriserie *Katedralen i Rouen*.
 ]] |
| Claude Monets maleriserie *Katedralen i Rouen*.
   |

|  |
| --- |
| center|border|180x180px|alt=|En kanon fra tysk kystfestningen, 15cm TbtsK C/36.  |
| En kanon fra tysk kystfestningen, 15cm TbtsK C/36.
   |

|  |
| --- |
| [[Pegasus Bridge, June 1944 B5288.jpg|center|border|180x180px|alt=|Pegasusbroen
 ]] |
| Pegasusbroen
  |

|  |
| --- |
| [[Château Gaillard.jpg|center|border|180x180px|alt=|Château Gaillard
 ]] |
| Château Gaillard
  |

|  |
| --- |
| [[Honfleur vieux bassin.jpg|center|border|180x180px|alt=|Honfleur
 ]] |
| Honfleur
  |

|  |
| --- |
| [[Le Havre (skatepark).jpg|center|border|180x180px|alt=|Le Havre
 ]] |
| Le Havre
  |

|  |
| --- |
| [[Port Racine ©E.Tessier.jpg|center|border|180x180px|alt=|Port Racine
 ]] |
| Port Racine
  |

|  |
| --- |
| [[Colombages.jpg|center|border|180x180px|alt=|Hus i bindingsverk i Rouen
 ]] |
| Hus i bindingsverk i Rouen
  |

|  |
| --- |
| [[Saint-Cenéri-Le-Gerei.jpg|center|border|180x180px|alt=|Saint-Céneri-le-Gérei
 ]] |
| Saint-Céneri-le-Gérei
  |

|  |
| --- |
| [[Etelan0706ZF - Basse Def..jpg|center|border|180x180px|alt=|Château d'Ételan (1494)
]] |
| Château d'Ételan (1494)
  |

 |

Referanser
----------

1. ↑   (på fr) *Populations légales 2020*, INSEE, 29. desember 2022, Wikidata Q115923391,
2. ↑  *Administrative Normandy*. Arkivert fra originalen den 1. mai 2008 hos *Wayback Machine*.
3. ↑  «France: Normandie. Normandy Region», *City Population*
4. ↑  Badet, Michel (29. mai 2010): «Découvertes touristiques Cap Breizh – Les îles Anglo-Normandes» Arkivert 8. juli 2011 hos Wayback Machine. *Capbreizh.com*.
5. ↑   «Provides the full title of the British Monarch», *Heraldica.org*
6. ↑   «Norman», *WordReference.com*. Sitat: «a native or inhabitant of Normandy»
7. ↑   «Norman», *Online Etymology Dictionary*.
8. ↑  «Jakter på Rollos opphav», *Aftenposten* 21. august 2010
9. ↑  Albrectsen, s. 23f
10. ↑  *Bocage* er et normannisk ord som har gått inn i både engelsk og fransk, og viser til småskoger, klynger av mindre skog, et dekorativt element av løv, et terreng som er blandet av skogland og jordbrukskultivering.

Eksterne lenker
---------------

* (fr) Offisielt nettsted Rediger på Wikidata

* (en) Normandie – kategori av bilder, video eller lyd på Commons Rediger på Wikidata

* (en) Normandie – galleri av bilder, video eller lyd på Commons Rediger på Wikidata
* Normandie Héritage Arkivert 24. august 2007 hos Wayback Machine. kulturarven i Normandie (fransk)
* The Norman Worlds Arkivert 28. november 2015 hos Wayback Machine. de normanniske verdener
* Gallery of photos of Normandy, galleri av foto fra Normandie
* New Normandy Commemorative Project Cauquigny, nye Normandies jubileumsprosjekt Cauquigny
* Normandy official tourism board Arkivert 6. mars 2010 hos Wayback Machine. Normandies offisielle turistsenter
* A History of Normandy, Normandies historie, – inneholder en nyttig liste og detaljer av de historiske herskerne i Normandie.
* Western France Tourist Board, turistinformasjon for Normandie

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** GND **·** LCCN **·** GeoNames **·** MusicBrainz
 |

| * v
* d
* r
Frankrikes regioner |
| --- |
| France métropolitaine (2016–) | 
* Auvergne-Rhône-Alpes
* Bourgogne-Franche-Comté
* Bretagne
* Centre-Val de Loire
* Grand Est
* Hauts-de-France
* Korsika
* Île-de-France
* Normandie
* Nouvelle-Aquitaine
* Occitanie
* Pays de la Loire
* Provence-Alpes-Côte d’Azur

 | Frankrikes flagg |
| Oversjøiske regioner | 
* Guadeloupe
* Martinique
* Fransk Guyana
* Mayotte
* Réunion

 |
| Tidligere administrativeregioner (1982–2015) | 
* Alsace
* Aquitaine
* Auvergne
* Basse-Normandie
* Bourgogne
* Bretagne
* Centre-Val de Loire
* Champagne-Ardenne
* Korsika
* Franche-Comté
* Haute-Normandie
* Île-de-France
* Languedoc-Roussillon
* Limousin
* Lorraine
* Midi-Pyrénées
* Nord-Pas-de-Calais
* Pays de la Loire
* Picardie
* Poitou-Charentes
* Provence-Alpes-Côte d'Azur
* Rhône-Alpes

 |
| ISO 3166-2:FR |